МАЗМҰНЫ

Кіріспе.......................................................................................................................3-4

1. Ақпараттық бөлім

* 1. А.Құнанбаевтың шығармашылығы.................................................................5

2. Зерттеу бөлімі

2.1 А.Құнанбаевтың шығармашылығын тәрбие беру үдерісінде қолдану......................................................................................................................6-9

Қорытынды.................................................................................................................10

Кіріспе

Ұлылардың өмірі мен тағылымы арқылы ұрпағын тәрбиелеу – әсіресе қазақ халқында ежелден–ақ келе жатқан үрдіс. Бұл жерде ән өнерінің атқарған орны ерекше болған. Ұлтымыздың осы бір жақсы әдет-салты бүгінгі тәрбие үрдісінде тиімді екені даусыз мәселе. Адамзат ақыл-ойы, ақындығының ірі тұлғасы Абай тағылымы білімнің де, тәрбиенің де қайнар бұлағы екені түсінікті.

«..... Менің балаларыма, ертеңгі ұрпағыма Абайдан артық, Абайдан ұлы, Абайдан киелі ұғым болмауға тиіс» деген елбасымыздың сөзінен-ақ тәрбиенің тал бесігі Абайдың шығармашылығында екенін ұғынуға болады.

ХІХ ғасырдың екінші жартысындағы ән өнері арқылы қазақ халқының мәдениетіне өшпес із қалдырған Абайдың композиторлық шығармашылығын зерттеген ғалымдардың бірі В.П.Дернова “Абай әндері сан жағынан көп емес, бірақ ақынның творчестволық мұрасының маңызды бір саласы” деген еді.

«Әннің де естісі бар, есері бар, Тыңдаушының құлағын кесері бар...» немесе: «Құр айқай бақырған, Құлаққа ән бе екен», - деген өлең жолдарында Абай музыканың жан қылын шерту орнына, жаныңды түршіктіретіні де болатынын айтады.

**Зерттеудің өзектілігі:**. Абай әндерін оқушыларға терең меңгерту арқылы өзінше ой түюге, шығармашылық жұмыс жасауға және таным- түсініктерін, сөйлеу мәдениетін дамытуға болады. Осынау Абайдың ерекше ән шығармашылығы арқылы өскелең ұрпақтың бойына эстетикалық тәрбиені ұялата білсек, жүрегі таза елім дейтін ұрпақ көбейері сөзсіз.

**Зерттеу пәні:** педагогика

**Зерттеу нысаны:** Абай Құнанбаевтың музыкалық мұралары. Абайдың мән-мағынасы орасан зор әндері.

**Мақсаты :** Хакім мұрасы арқылы оқушыларға Адамды сүю, оны құрметтеу, биік адамгершілік, елжандылық, имандылық, ізгілікті үлгі ету. Соның негізінде олардың жан-жақты дамыған тұлға болып қалыптасуына түрткі жасау. Өзін-өзі тануларына, өзара тәрбиелеуге ықпал ету, тәлімдік мүмкіндік туғызу.Осы мақсаттарға жету үшін мынадай нақты міндеттерді жүзеге белігілеп отырмыз.

**Міндеттері:**

* Абай музыкалық мұрасындағы рухани- имандылық тәрбиесінің негізгі мазмұны мен қағидаттарын анықтау;
* Жас ұрпаққа Абай мұрасындағы рухани- имандылық тәлім- тәрбие беру жолдары мен мүмкіндіктерін анықтау.
* Абайтанушыларды таныта отырып, Абай әлеміне бойлау, оқу, талдау.

**Жұмыстың ғылыми жаңалығы:**

* Абайдың ән шығармашылығын бүгінгі таңда оқу- тәрбие үрдісінде тиімді пайдалану.
* Оқу- тәрбие үрдісінде Абай музыкалық мұрасының танымдық мәнін ұғындыру.
* Абай тағылымы арқылы оқушылардың тұлғалық қасиеттеріне әсер ету, оларды жан-жақты дамыту.

**Жұмыстың зерттеу әдістері:** Абайдың әндері туралы зерттеу. Абайтанушы ғалымдардың еңбектерін оқып, талдау, пікір жинақтау.

-пайымдау, байқау

-талдау, саралау, қорытындылау

**Жұмыстың теориялық және практикалық маңызы:**

Жалпы орта білім беретін мектептерде музыка пәнін тереңдетіп оқыту мақсатында қосымша материал ретінде пайдалануға болады.

**Күтілетін нәтиже:** (ғылыми болжау)

Егер Абайдың әндерін, негізгі ұстанымдарын оқушылар толық, жете түсініп меңгергенде, тәрбие үрдісінде белсене қатысқанда төмендегідей нәтижеге қол жеткізуге болады:

* + - Абай туралы, оның асыл қазынасы туралы білімдері толығады.
    - Өнерді сүйетін, эстетикалық сезімдері, дүниетанымдары жетілген тұлғалық қасиеттері дамиды.
    - Адамды құрметтеу, оны бағалау сезімдері артады.
    - Толық адамды үлгі тұтады, оған ұқсағылары келеді, алдарына мақсат қояды.
    - Ұлтжандылық, Отансүйгіштік сезімдері қалыптасады. Азаматтық позициялары беки түседі.
    - Адамзат баласын құрметтеу, ізгілік пен имандылықты өмірінің мақсаты ете білетін әділ, «халық» деп соққан жүрегі бар жан-жақты тұлға қалыптастыруға қол жеткізуге болады.

**1. Ақпараттық бөлім**

**1.1 А.Құнанбаевтың шығармашылығы**

Абай (1845- 1904 ) – ақын, жазушы, қоғам қайраткері,қазіргі қазақ жазба әдебиетінің негізін салушы, орыс және еуропа мәдениетімен жақындасу арқылы қазақ мәдениетін жаңартуды көздеген реформатор. Абай адамның адамдық қасиеті еңбекте, ғылым – білім үйренуде, адамгершілік мінез -құлықта деп ұқты. Ол елін еңбекке, өнерге үндеді, мінез –құлықтағы ұнамсыз көріністерге қарсы күресті.

Абайдың халыққа танылуы баспа жүзінде ғана емес, көп өлеңдері әнші- ақындардың, жастардың жаттап алып, айта жүруінен ауызша таралды.

Олар арнайы келіп, арнайы жаттап, әнге салып өз ауылдарына , елдеріне үлгі есебінде таратып жүрген Көкшетаудан келген атақты Біржан, Әсет, Жаяу Мұса, Естай, Шашубай, Ажар, Зейнеп, Сара, Қуандықтар.

Әнші- ақындар қалың ел жиналатын жәрмеңкелерде, базарларда, астарда, шілдеханаларда, тойларда Абайдың өмірі мен шығармашылығы туралы айта жүрген.

Абайдың он төрт жасынан бастап сықақ өлеңдер шығара бастағаны бәрімізге мәлім. Оның сатиралық өлеңдерін де жастар тез жаттап, елдің түкпір- түкпіріне таратып отырған.

Абай қазақ тіліне «Евгений Онегинді» аударып, өзі әнін шығарған.

«Татьянаның хаты» халық аузында үлкен сүйіспеншілікке бөленді. 1889 жылы Кенен болысының әнші қазағы Әділхан скрипкаға қосып орындаған. Сонымен бірге Лермонтовтан аударған өлеңдерін де әнге қосып айтып берген.

«Жүргеім нені сезесің?», «Не іздейсің көңілім, не іздейсің ?», «Жүрегім,ойбай, соқпа, енді», «Көзімнің қарасы», «Сегіз аяқ» өлеңдерінде эстетикалық тәрбие жайлы айтылған.

|  |  |
| --- | --- |
| **Уақытнамалық кесте** | |
| Уақыты | Атаулары |
| 1888 жылы | “ Желсіз түнде жарық ай” әні шыққан |
| 1919-1923 жылдар аралығы | Абай әндері ел ішіне ауызша тараған, көзі тірі кезінде нотаға түспеген. Ең алғаш нотаға түскен жылдары |
| 1926 жылы | “ Музыкалық этнография” деген жинаққа Абай әндері енгізілген |
| 1939 жылы | Абайдың немересі Мекен атамыздың айтуында Мұхтар Әуезовтің ұйытқы болуымен Абайдың 16 әні нотаға түсті |

**2. Зерттеу бөлімі**

**2.1 А.Құнанбаевтың ән шығармашылығын тәрбие беру үдерісінде қолдану**

Абай әндерінің ерекшелігіне, тәрбиелік маңызына тәнті болған зерттеу-ші С.Күзембаева оның қазақ музыкасына жаңа жол салғанын айта келіп, ол “Абай әндерінің өлең құрылысы, музыкалық тілінің көркемдік байлығы, әуен-сазы мен мақам жүйесінің ерекшеліктері, өлшемдік-ырғақтық құрылысына тән негізгі белгілері, түрінің ұйқастығы Қазақстан композитор-лары үшін ерекше мектеп болды” дегеніне қарап, ақын мектебінің даму тапқанын, оның шәкірттерінің де жалғасқанын байқауға болады. Өйткені, ақын әндерінің көптеген камералық, симфониялық шығармаларға, хор және опера музыкалық шығармаларға арқау болып оның үлгісінде жаңа әндер, романстардың туындағанын бұған мысал ретінде айтуға болады.

Музыка өнерін зерттеуші У.Бекенов Абайды “артындағы ұрпақтарына 40-қа жуық классикалық әндер қалдырған” дейді .

Поэзияның тілі жетпеген жерде Абай өлеңге ән қосты. Абай әнді ермек үшін де, қосымша кәсіп болсын деп те шығармаған. Ол жан сырын халыққа тек поэзия тілі арқылы ғана жеткізуді місе тұтпай, сонымен бірге халқымен музыка арқылы да тілдесуді жөн көрген.

Ол ән-күй жөнінде көптеген терең, үлгілі пікірлер айтты. «Туғанда дүние есігін ашады өлең, Өлеңмен жер койнына кірер денең. Ол музыканың адам өміріне туғаннан бастап, қайтыс болғанға дейін ілесе жүретінін аңғартады. «Жақсы әнді тыңдасаң ой көзіңмен, Өмір сәуле көрсетер судай тұнық...» - деп, Абай әннің сыртқы дүниенің сәулесі, бейнесі екенін көрсетті. Ол сыртқы шындық біздің сөзім мүшелеріміз арқылы бастағы миға жетеді деген дәлел айтты: «Құлақтан кіріп бойды алар, Жақсы ән мен тәтті күй...» немесе: «Жүрек тербеп оятар баста миды». Композитор шебер суреттей, образ жасай білсе, әнде өмір сәулесі тұнық су түбіндегі заттай анық көрінеді, ән мен күйдің санамызда бейнеленуі, «бойымызды алып, жүрегімізді тербеп, бастағы миымызды оятуы құлақ (есту) арқылы келеді», - дейді Абай. Ән-күйдің сана-сезімге, көңілге әсер ететінін айта келіп, Абай: «Салған ән көлеңкесі сол көңілдің», - десе, екінші біржерінде:

«Ұйықтап жатқан жүректі ән оятар,

Оның тәтті оранған мәні оятар.

Кейі зауық, кейі мұң дертін қозғап,

Жас балаша кеңілді жақсы уатар»,

- дейді.

Әнде кеңіл күйі сан түрлі болатынын (мажор, минор) Абай шебер түсіндіреді.

|  |  |  |  |  |
| --- | --- | --- | --- | --- |
| **Абай әндері** | | | | |
| Табиғат | Махаббат | Үлгі-өнегелік | Аударма әндер | Сыншыл әндер |
| Желсіз түнде жарық ай | Көзімнің қарасы. Айттым сәлем Қаламқас. | Ата-анаға көз қуаныш | Татьянаның хаты | Сегіз аяқ |

Абайдың айтуынша, жан жүректе орын тепкен. Жан адамның тыныс-тіршілігін, іс-әрекетін жүрек арқылы басқарады. Егер жан жетілмеген болса, онда адамның іс-әрекетінде де кемшілік болады.Ішкі дүниесі тазарып, жетілген адам ғана қателікке ұрынбай, өмірде жаңсақ баспай, дұрыс өмір сүре алады. Адам баласының бақыты оның жүрегінің тазалығымен тығыз байланысты деп үйретеді. Абай Құнанбаевтың ән шығармашылығын қолдану арқылы оқушылардың бойында эстетикалық сезімін тәрбиелеу мақсатында тәрбие үдерісіне факультативті сабақ енгізуді ұсынар едім:

|  |  |  |
| --- | --- | --- |
| **№** | **Сабақтың тақырыбы** | **Оқу мақсаты** |
| **1** | **Ақын, сазгер, әнші А.Құнанбаев туралы** | **Әнші-сазгер А.Құнанбаевтың өмірі, оның қазақ музыка өнерінде алатын орын, әндерінің ерекшелігі туралы музыкалық білім беру. Абай әндері арқылы эстетикалық, адамгершілік тәрбие беру.** |
| **2** | **Сегіз аяқ үшінші түрі** | **Оқушыларға ән арқылы автордың идеясын жеткізе білуге баулу.** |
| **3** | **Сегіз аяқ алтыншы түрі** | **Сегіз аяқ әнінің мағынасын ашу, талдау.Оқушылардың сазгерлік сауатын ашу.** |
| **4** | **Желсіз Түнде жарық ай** | **Желсіз түнде жарық-ай өлеңінде ақынның түнгі табиғат көріністерінің әсем суретін поэзия тілімен өрнектеуі, айқын кейіпкерлерінің сезім толқыныстарын табиғат құбылыстарымен астастыра бейнелеуі туралы ұғындыру.** |
| **5** | **Сұрғылт тұман (аударма)** | **Тәржімаланған әндерді зерттеу бойынша ұшқырлыққа тәрбиелеу.** |
| **6** | **Қарашада өмір тұр** | **Қарашада өмір тұр әнін ұғыну арқылы тәлім- тәрбиесі мол екенін ,үлгі-өнеге боларлық бұл ән арқылы талапты болуға, адмгершілікті жоғары қоюға үйрету.** |
| **7** | **Мен көрдім ұзын қайың құлағанын** | **Аударма әннің түпнұсқасымен салыстыру арқылы артықшылықтарын ашу. Көркемдік шеберлік жағынан әлдеқайда ерекше екенін түсіну.** |
| **8** | **Мен көрдім ұзын қайың құлағанын** | **Абайдың «Мен көрдім ұзын қайың құлағанын» әніндегі қайғылы сурет-көріністер арқылы өмірге деген құштарлықты өнеге ету үшін берілгенін ұғындыру.** |
| **9** | **Қараңғы түнде тау қалғып** | **Мазмұнына талдау жасай отырып, әнімен үйрету; өлеңге берілген бағаны, әлем ақындарының үндестігін таныту.** |
| **10** | **Теректің сыйы** | **Оқушыларға қазақтың ұлы ақыны Абай Құнанбаевтың әні арқылы қазақ халқының мәдениетін қастерлеуге, туған жерді сүюге , отбасын қадірлеуге тәрбиелеу.** |
| **11** | **Көзімнің**  **қарасы** | **Абайдың сөз өнеріне сөз қызығушылықтарын арттыру, ұлттық танымын қалыптастыру.** |
| **12** | **Көзімнің**  **қарасы** | **Абай әндері арқылы жастарды өмірден өз орнын табуға шақыру, сөздік қорын молайту.** |
| **13** | **Айттым**  **сәлем,**  **Қаламқас** | **Музыканы тыңдай және түсіне білу, ән айту қабілеттерін жетілдіру. Абай әндерін оқушының санасына сіңіру.** |
| **14** | **Татьянаның хаты** | **Абайды әр қырынан аша білу, бұрынғы Абай туралы білімдерін тереңдету.** |
| **15** | **Ғашықтық, құмарлықпен-ол екі жол** | **Ғашықтық пен көрсе қызар құмарлықты ажырата білуге үйрету.** |
| **16** | **Қор болды жаным** | **«Сен мені не етесің?» өлеңімен мазмұндастық, ой сабақтастығын көрсету.** |
| **17** | **Жарқ етпес көңілім** | **Романдағы әйелдер бейнесін ашу.Абайдың әйел-ана,қыз-тағдыр,махаббаттағы ізгілік идеясын үлгі ету.** |
| **18** | **Жасымда**  **ғылым бар**  **деп**  **ескермедім** | **Оқушыларға қатарыңнан қалмай білім алу ғана емес, үнемі алдыға қарай ұмтылуға тәрбиелеу.** |
| **19** | **Домбыраға қол соқпа** |  |
| **20** | **Есіңде бар ма жас күнің** | **Тіршілік атаулының үш мезгілі - көктемі, жазы, күзі - адам баласына жастық, есею, тоқтау болып оралатынын түсіндіру.** |
| **21** | **Есіңде бар ма жас күнің?** | **Әр мезгілдің өзіне лайық сыйы бар екенін өлең арқылы пайымдау.** |
| **22** | **Мағыштың жоқтауы** | **Абай әндерінің жаңашыл бір леппен келген ән туындыларын зерттеу, зерделеу.** |
| **23** | **Біреуден біреу артылса** | **Оқушыларға адамнан адам тек өнеріне, біліміне, ақыл-парасатына қарай артық саналатынын ұғындыру.** |
| **24** | **Көңіл құсы құйқылжыр** | **Абайдың өзге өлеңдерімен қатар тапқан тағы бір тың тақырыбы екенін білуге үйрету.** |
| **25** | **Бойы бұлғаң** | **«Бойы бұлғаң» әні арқылы оқушыларды бойындағы бар кемшілікті мойындап, оны түзетуге тәрбиелеуге шақыру.** |
| **26** | **Сүйсіне алмадым** | **Абайдың махаббат жайлы әнін орындау арқылы жүрек тазалығына, махаббатқа адал болуға тәрбиелеу.** |
| **27** | **Сүйсіне алмадым** | **Әнді басқа махаббат әндерімен салыстыруға дағдыландыру.** |
| **28** | **Амал жоқ қайттім білдірмей** | **Пушкин мен Абай- ХХІ ғасырда да оқырмандарын адамгершілік биікке жетелеп, дара тұрғанын білуге тәрбиелеу.** |
| **29** | **Өлсем орным қара жер сыз болмайма?** | **Бұл өлең Абайдың ақын мен ақындық жөнінде және көңіл сыры жөнінде, қоғам мен өз арасын білдіру жөнінде бұл шаққа дейін айтып келген әр тақырып, сан өлеңдердің сұрыпталған асылы іспетті.** |
| **30** | **Өзгеге көңілім тоярсың** | **Айтылған сөздің мән- мағынасын, ой-пікірін тереңдігін толық түсініп, көркемдік қуаттылығын терең сезіне білуге үйрету.** |
| **31** | **Өзгеге көңілім тоярсың** | **Ақынның сөзді құр құлақпен қармаай, жүрегіңмен тыңда деп ақыл беруін зор үміт еткенін ұғына білуге тәрбиелеу.** |
| **32** | **Қорытынды** | **Абайды анық өз заманындағы қазақтың заттық, әлеуметтік және рухани тіршілігінің энциклопедиясын берген дана классик деп, толық бағалай білуге тәрбиелеу.** |

Қорытынды

Қорыта келгенде , Абай шығармашылығы уақыт озған сайын дәуір талабына сай әр қырынан өсіп, өркендеп отыратын асыл мұра болып ұрпақтар санасында орын алады. «Соқтықпалы, соқпақсыз» заманда өскен , «Атаның баласы емес, адамның баласы болуды» уағыздайтын ғұламахәкім «Адамзаттың бәрін сүй, бауырым» деп толғанады. Оның ойынша, адамзатты, әділетті сүю- толық тұлғаға тән басты кісілік қасиет екенін түсіндіреді. Ал махаббатпен сүю, адамды сүю, Алланы сүю, әділетті сүю- Абай шығармаларының биік мұраты.

Композиция жағынан Абайдың музыкасы көп жанрлы деуге болады. Онда драма, сатира, трагедия, әдет-ғұрыптық, жаратылыс суретін бейнелейтін т. б. сан түрлі музыка бар. Ал оның музыкалық сыншылығында жан-жақты, терең философиялық пікірлер жатады. Абай шығармаларын танып болдық, түгендедік, түзеттік, болды, бітті деп тоқмейілсуге әлі ертерек. Абайдан шыққан әр сөзі – киелі, баға жетпес асыл қазына. Осыны ұмытпағанымыз жөн деп санаймын.